Årsberetning for Barnas Turlag 2023

Gruppen har bestått av:
Gry-Heidi Brynjulfsen Montelius, Madeleine Tove Lund, Henrik Skjelin og Eileen Lindh Hansen (et medlem mangler). I tillegg har Gunhild Fosby arrangert seks trilleturer til Ertehytta i løpet av våren.
Medlemmer:
Pr. 31.12.23 var det registrert 75 barn i alderen 0-12 år tilknyttet Barnas Turlag.

Aktivitet:
Gruppen har hatt fire styremøter i 2023. Det har også vært uformelle møter, epostkorrespondanse og planlegging av aktiviteter.

I 2023 hadde Barnas Turlag Tistedal vært med på syv arrangementer.  Alle arrangementer har vært åpne for alle, selv om vi oppfordrer deltakere til å melde inn barna.

Følgende aktiviteter ble gjennomført i 2023:
05.02.23		Kom deg ut-dagen		6 barn
Skulle vært isfiske-tur, men været medførte endring i planene, og det ble i stedet spasertur til Sauøya i vind og regn.
16.04.23		TFL-dagen			
Barnas Turlag var til stede med aktiviteter i Skianlegget.
27-29.05.23	Overnattingstur til Hankø		13 barn og 10 voksne
En flott helg med masse aktivitet. Helgen besto av padling, fiske, konkurranser, spill og buldring i den fine klatreveggen på øya. Vi hadde med våtdrakter og snorkelmasker, og barna fikk utforske naturen under vann. Vi overnattet to netter i telt og hengekøyer. 
18-20.08.23 Overnattingstur til Budalsvika		
Den årlige turen ble dessverre avlyst da det kun var ett barn med foresatt påmeldt, i tillegg til sykdom i egne rekker. Denne turen har blitt tradisjon og vi håper på tur igjen neste år.
03.09.23	Kom deg ut-dagen			 54 barn
Sopptur til Ertehytta. Natursti, premiering, servering av suppe, og soppkontroll ved Halden Soppforening.

05.11.23	Ertemarka Rundt				 ca. 100 barn
Vi laget natursti for barna, og serverte pinnebrød i ulike varianter ved Ertehytta.
10.12.23	Nissesøndag				 100 barn
Hyggelig dag med masse snø, masse folk og skikkelig julestemning. Vi delte ut gløgg og pepperkaker, og sto ved grillen.

Vi vil gjerne sende en stor takk til alle som stiller opp og bidrar til aktiviteten i Barnas Turlag Tistedal gjennom året. 
